આ બેઠક બાદ પત્રકારોને માહિતી આપતાં વાઘાણીએ કહ્યું કે, સંસદમાં પસાર કરાયેલા નાગરિક સંશોધન એક્ટમાં બાંગ્લાદેશ, પાકિસ્તાન જેવા પડોશી રાષ્ટ્રોમાં વસતા મૂળ ભારતીય લઘુમતિઓ જેવા કે હિંદુ, શિખ, ઇસાઇ, પારસી, બૌદ્ધ ધર્મીઓને એમની ધાર્મિકતાના કારણે અત્યાચાર સહન કરવા પડે છે તેઓ ભારતમાં આવ્યા છે તેમને નાગરિકત્વ આપવાની વાત છે એમાં ક્યાંય ભારતમાં રહેતા ભારતીય હિંદુ કે મુસ્લિમોની નાગરિકત્વ છીનવી લેવાની વાત નથી, પરંતુ વોટબેંકની રાજનીતિમાં કોંગ્રેસ સહિતના વિપક્ષોએ એક રીતસરનો અપપ્રચાર કરી દેશની જનતાને ગુમરાહ કરવાનું પાક કર્યું છે તેની સામે હવે ભાજપનો કાર્યકર લોકોની વચ્ચે જઇ આ કાયદાની સાચી સમજ જનતાને આપશે.